Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    19.04.2005  

Nr. 22/175


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Acordului de împrumut între România şi Banca Internaţională pentru Reconstrucţie şi Dezvoltare, destinat finanţării proiectului privind reforma sectorului sanitar – faza a II-a, semnat la Bucureşti la 28 ianuarie 2005, cu care comisia noastră a fost sesizată în fond cu adresa Biroului Permanent nr. P.L.X 131 din 18 aprilie 2005.
	PREŞEDINTE,

Mihai Nicolae Tănăsescu

Comisia pentru Buget,

Finanţe şi Bănci
Bucureşti,       19.04.2005  

Nr. 175
RAPORT

asupra proiectului de Lege pentru ratificarea Acordului 
de împrumut între România şi Banca Internaţională 
pentru Reconstrucţie şi Dezvoltare, destinat finanţării 
proiectului privind reforma sectorului sanitar – faza a II –a, 
semnat la  Bucureşti la 28 ianuarie 2005

Cu adresa nr. P.L.X 131 din 18 aprilie 2005, Biroul permanent, conform art. 89 din Regulamentul Camerei Deputaţilor ,republicat  a sesizat  pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Acordului de împrumut între România şi Banca Internaţională pentru Reconstrucţie şi Dezvoltare, destinat finanţării proiectului     privind reforma sectorului sanitar – faza a II –a, semnat la Bucureşti la 28 ianuarie 2005.

La  întocmirea raportului s-a avut în vedere avizul Consiliului Legislativ.

Prezentul proiect de lege are ca obiect de reglementare ratificarea Acordului de împrumut între România şi Banca Internaţională pentru Reconstrucţie şi Dezvoltare, în valoare de 65,1 milioane EUR,  destinat finanţării proiectului privind reforma sectorului   sanitar – faza a II –a, semnat la  Bucureşti la 28 ianuarie 2005. Obiectivele principale ale acestui proiect sunt: asigurarea unui acces mai mare la serviciile de sănătate, îmbunătăţirea calităţii serviciilor în domeniul asistenţei maternale şi neonatală, a asistenţei medicale de urgenţă şi a asistenţei medicale primare.

Având în vedere realizările din prima fază şi nevoile în continuare ale sectorului sanitar, pentru faza a doua a proiectului, Ministerul Sănătăţii a stabilit ca arii prioritare de intervenţie: asistenţa mamei şi copilului, serviciile de urgenţă şi asistenţă primară rurală, prin extinderea investiţiilor în infrastructura medicală în maternităţi şi unităţi de neonatologie, în departamente de urgenţă din spitale, acordarea de subîmprumuturi medicilor de familie şi întărirea capacităţii ministerului pentru dezvoltarea conturilor naţionale de sănătate.

Se estimează că acest proiect va conduce la reducerea mortalităţii infantile şi maternale prin îmbunătăţirea serviciilor sanitare de bază ale spitalelor în domeniul mamei şi copilului, îmbunătăţirea rezolvării urgenţelor prespitaliceşti şi spitaliceşti, extinderea intervenţiilor serviciilor medicale de urgenţă şi îmbunătăţirea calităţii acestora, precum şi a celor de asistenţă primară în zonele rurale.                

Proiectul de Lege face parte din categoria legilor ordinare, potrivit art. 76 din Constituţia României, republicată.

La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor, domnul Jakab Istvan – secretar de stat la Ministerul Finanţelor Publice şi doamna Tudor Aurelia- expert.                          

La lucrările comisiei au fost prezenţi un număr de 22 deputaţi, din totalul de 26 membri ai comisiei.

Raportul comisiei a fost adoptat cu  unanimitate de voturi.

Proiectul  de lege, potrivit art. 75 din Constituţia României, republicată şi art. 86 din Regulamentul Camerei Deputaţilor, este de competenţa decizională a Senatului.
În urma dezbaterii proiectului de Lege pentru ratificarea Acordului de împrumut între România şi Banca Internaţională pentru Reconstrucţie şi Dezvoltare, destinat finanţării proiectului privind reforma sectorului sanitar – faza a II –a, semnat la  Bucureşti la 28 ianuarie 2005, în şedinţa din data 19.04.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.

	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş

